Navarra Suma talde parlamentarioari atxikiriko foru parlamentari Iñaki Iriarte López jaunak informazio-eskaera egin du (PES-00224), non honako informazio hau eskatzen baitio Nafarroako Gobernuari:

**Espainiako Gobernuaren ordezkariak informazioren bat helarazi al dio Nafarroako Gobernuari Nafarroan CNIko agenteak kentzeari buruz?**

**Zenbat agente kendu da gure Erkidegoan?**

**Zergatik?**

**Gobernuak baloraziorik egiten al du gai horri buruz?**

Aipatutako kontuei dagokionez, Nafarroako Gobernuak ez du horren inguruko inolako informaziorik jaso.

Dena den, Inteligentzia Zentro Nazionala (CNI) Estatuko Administrazio Orokorraren organismo publiko bat da, eta haren jarduketen gainean, Estatuko bestelako erakundeekin bezalaxe, kontrol politikoa eta ekonomiko-administratiboa egiten dute Nafarroako Gobernuaz bestelako erakunde batzuek. Kontrol politikoa Espainiako Gobernuak –Inteligentzia gaietarako Batzorde Delegatuaren bidez– eta Diputatuen Kongresuak –Gastu Bereizietarako Kredituen Kontrolerako Batzordean– egiten dute; kontrol ekonomiko-administratiboa Estatuko Kontu-hartzailetzak, Kontuen Auzitegiak eta Kongresuak egiten dute. Kontrol horiei judiziala ere gehitu behar zaio, Inteligentzia Zentro Nazionalaren aurretiazko kontrol judiziala arautzeari buruzko maiatzaren 6ko 2/2002 Lege Organikoan xedatutakoaren bitartez.

Hori guztia jakinarazten dizut, Nafarroako Parlamentuko Erregelamenduaren 194. artikuluan xedatutakoa betez.

Iruñean, 2022ko urriaren 3an

Lehendakaritzako, Berdintasuneko, Funtzio Publikoko eta Barneko kontseilaria: Javier Remírez Apesteguía